Fiona Metcalfe

Merch ddrwg, gyfoethog oedd Fiona a ddaeth yn ffrindiau gyda Karen Parry yn yr ysgol.

Roedd Fiona'n mwynhau gwneud y pethau na ddylai eu gwenud ac bu hi'n arwain Karen ar gyfeilirn sawl gwaith.

Hi gyflwynodd Karen i gyffuriau ac er i Fiona bregethu ei bod hi'n gwybod sut i'w trin, profodd nad oedd ganddi hithau unrhyw syniad chwaith.

Yn 1994 symudodd i fyw gyda Gina Walters yn Rhif 7 ond wedi ffrae gyda Rod gadawodd i aros hefo Llew Matthews.

### **Sgandal hoywder Oliver Metcalfe**

Drwy fynd drwy eiddio ei theulu cychwynodd amau fod ei mam Laura Metcalfe wedi bod yn cael perthynas gyda ffrind i'r teulu Sulwyn. Pan wynebodd a'i mam a'r cyhuddiadau yma datgelodd Laura mae ei thad, Oliver a Sulwyn oedd mewn perthynas. Roedd Oliver yn hoyw ac roedd Laura nid yn unig yn gwybod am y peth, ond trefniant oedd eu priodas.

Cafodd Fiona ei brifo yn ofnadwy i ddeall bod perthynas ei rhieni, a'r bywyd teuluol yr oedd hi wedi ei fagu ynddo yn gelwydd. Bygythodd rannu'r stori gyda'r papurau newydd, rhywbeth a fyddai wedi cael effaith negyddol iawn ar yrfa ei thad, yntau yn farnwr uchel ei barch.

Llwyddodd Laura a Llew i ddarbwyllo Fiona i beidio mynd a'r stori ymhellach ond roedd rhyfaint o'r niwed eisioes wedi ei wenud. Gan gredu fod y stori ar fîn dori, yn dilyn galwad ffôn gyda Fiona bu i Sulwyn ladd ei hun.

Poenai Fiona na fyddai ei thad byth yn maddau iddi ag ei bod wedi difrodi ei pherthynas a'i theulu yn barhaol.

Symudodd am gyfnod i fyw gyda Doreen Bevan yn Llys Helyg. Roedd Doreen yn agor ei chartref i ferched mewn angen ar y pryd a roedd yn glyst i wrando ar ofidion Fiona am ei theulu.

Dipyn wrth dipyn ailgysylltodd gyda'i thad, a wnaeth e'n glir nad oedd yn beio ei ferch am farwolaeth Sulwyn. Rhanodd gyda hi fanylion o'u perthynas a dangos y fflat lle bu'r cariadon yn treulio'i hamser yn y ddinas. Yn ddiarwybod i Fiona ag Oliver roedd newyddiadurwr o'r enw Tony Baldwin yn eu dilyn.

Rhannwyd y stori yn y papurau newydd ac achosodd gryn sgandal. Daeth Fiona dan amheuaeth gref mai hi oedd yn gyfrifol am fradychu ei thad i'r wasg taflwyd Fiona allan o'r cartref teuluol a bu hi'n byw allan o'i fan.

### **Troi at heroin**

Yn ei galar trodd Fiona at gyffuriau, y to hwn heroin.

Pan ddaeth Gina ar ei thraws yn prynu nwy ar gyfer ei fan a gwahoddodd hi i ddod i aros unwaith eto yn Rhif 7. Nid oedd gan Gina unrhyw syniad bod Fiona yn ei ddefnyddio cyffuriau unwaith eto ond daeth y gwir i'r amlwg yn dilyn damwain pan fu Fiona yn gwarchod Gwen Phillips, merch Gina.

Gyda Fiona o dan ddylanwad, disgynodd a gollwng diod poeth ar Gwen. Bu rhaid i Gwen fynd i'r ysbyty ar frys a chafodd Fiona ei hun heb gartref unwaith eto. Trodd at Mark Jones am lety yn 39 Maes y Deri a bu yntau hefyd yn help i brynu'r heroin.

Trodd Fiona at ddwyn a puteino ei hunan er mwyn cael arian i dalu am y cyffur. Bu bron iddi farw ar ôl cymryd heroin gwael gan Mark. Rhythwyd hi i'r ysbyty a daeth ei theulu at ei hochor, yn barod i faddau a'u chroesawu hi adref.

Wedi iddi gael ei ryddhau o'r ysbyty dychwelodd at ei theulu am gyfnod.

### **Parti Joio**

Wedi etifeddu swm sylweddol o arian yn ewyllys ei modryb aeth Fiona i drafeilio'r byd cyn dychwelyd i Gwmderi a throi ei golygon at antur newydd - sefyll fel ymgeisiwr yn yr etholiadau cyngor gyda’r ‘parti joio'. Prynodd hen gar gan Derek Jones a’i baentio yn felyn llachar a blodau drosto a pharhaodd i drafeilio o amgylch y cwm yn bloeddio ei pholisïau drwy uchelseinydd.

Rodd hollt yn farn y pentrefwyr am ei hymgyrch, rhai megis Derek a Mandy Roberts yn cefnogi ei hagwedd anarchaidd tra bod eraill fel Clem Watkins a Reg Harries yn gwawdio ei diffyg parch at ddifrifoldeb y swydd.

Llwyddodd Fiona i godi gwrychyn ei phrif elyn yn yr elecsiwn Keith Powell - ymgyrchydd annibynnol oedd a diddordebau Ieuan Griffiths a dynion busnes yr ardal yn fel ei brif amcan.

Gydag ymgyrch Fiona yn ennill momentwm cychwynnodd Reg boeni y byddai hi’n rhannu’r bleidlais drwy lwyddo i ddwyn digon o bleidleisiau gan Iestyn Morgan, ymgeisiwr y blaid lafur a gadel i Keith Powell ennill yn hawdd.

Ymunodd Reg a Fiona ar un o’i theithiau o amgylch y cwm a rhoddodd ei ddadl iddi fod Iestyn Morgan yn rhannu llawr o’i daliadau hithau ac os oedd hi’n wir boeni am y difreintiedig y dylai ail-gysidro ei hymgyrch. Daeth Ffiona i sylwi’r peryg y byddai Keith yn ennill yr etholiad a phenderfynodd dreulio diwrnod olaf yr ymgyrch yn annog ei chefnogwyr i bleidleisio dros Iestyn Morgan.

Llwydodd Iestyn i guro Keith Powell yn y pendraw ond cafodd y parti Joio dros gant o bleidleisiau.

### **Caffi'r Cwm**

Parodd etifeddiaeth **Fiona** ddim yn hir ac o fewn dim roedd hi'n ôl yn y coch. Yn flin gyda'i ymddygiad anghyfrifol penderfynodd ei thad stopio ei lwfans hefyd a gadael Fiona heb do uwch ei phen. Mandy Roberts ddaeth i'r adwy gan gynnig ystafell am ddim iddi yn y fflat uwchben y caffi.

Doedd Dave Lewis ddim yn hapus iawn pan ddaeth i wybod am y trefniant a mynnodd fod y ddwy yn cychwyn talu rhent. Ceisiodd yntau wneud trefniant o fath wahanol gyda Fiona, yn cynnig gostwng eu rhent am ffafrau rhywiol ond rhoddodd Fiona ef yn ei le.

O fewn dim bu Mandy a Fiona yn cymryd mantais o gyfleusterau'r caffi i redeg busnes ar yr ochor yn gwerthu a dosbarthu brechdanau i adeiladwyr lleol. Aeth y ddwy ati hefyd i gymryd dros stondin Iori Davies yn yr Eisteddfod Genedlaethol - cynllwyn na ddaeth a gymaint o elw ag oeddent wedi gobeithio.

Daeth Dave i wybod am waith ychwanegol y merched a cheisiodd roi'r sac i Mandy. Cafodd Fiona a Mandy y gorau drosto drwy atgoffa am ei ymddygiad amhriodol tuag at y ddwy. Aeth Fiona un gam ymhellach a chynnig prynu’r caffi. Erbyn hyn roedd Pat wedi hen golli diddordeb yn y busnes ac wedi i Fiona sicrhau'r arian gan ei thad cytunodd Dave i werthu'r busnes.

Newidwyd enw'r caffi o Pantri Pat i Caffi'r Cwm.

### **Damwain Derek**

Yn 1996 prynodd Derek Jones feic modur newydd, ond cafodd ddamwain weddol ddifrifol wrth fynd a **Fiona Metcalfe** am sbin. Torrodd ei goes a’i fraich ond cafodd ei ryddhau o’r ysbyty ar addewid o ofal gan Fiona a Mandy Roberts a oedd yn teimlo drosto.

Rhoddodd y merched rota at ei gilydd i fynd draw i helpu Derek yn rheolaidd drwy’r dydd ond wedi iddo gael cwymp arall cynigiodd Karen Parry gynllwyn o dra gwahanol. Mynnodd bod Derek yn symud i fyw at Mandy a Fiona dros dro fel y gallai gael gofal ar bob awr o’r dydd Gorfodai hithau ddychwelyd i weithio yn y garej yn lle Derek gan mai prentis yn unig oedd Alun.

Daeth Derek i fwynhau cwmni’r merched ag bu’n gwneud ati fod ei anafiadau yn waeth nag oedden nhw er mwyn cael aros yno am hirach. Pan ddaeth yr amser iddo gael tynnu’r cast oddi ar ei fraich cynllwyniai yntau a Gavin Roberts i gadw’r cast a’i roi’n ôl at ei gilydd er mewn twyllo’r merched a pharhau ei arhosiad yn y fflat.

Yn y pendraw daeth y merched ar draws ei dwyll ond wedi i Derek gyfaddef ei fod yn unig gytunodd y ddwy adael iddo aros gyda nhw tros y 'Dolig.

Newidiodd pethau yn syfrdanol pan gwympodd Fiona mewn cariad gyda Lisa Morgan.

'Roedd yn rhaid i Lisa a Fiona wynebu llawer iawn o gasineb yn y pentre oherwydd eu perthynas hoyw a gadawodd Lisa am gyfnod eto gan ei bod yn methu wynebu'r holl siarad amdani.

Dychwelodd Lisa unwaith eto a'r tro hwn penderfynodd fyw'n agored gyda Fiona. 'Roedd y ddwy yn hapus iawn am sbel nes i Lisa benderfynu cael babi er mwyn gwneud Fiona'n hapus. 'Roedd Fiona'n ysu i gael gwybod pwy oedd tad y babi ond gwrthododd Lisa ddweud.

Chwalwyd byd Lisa pan laddwyd Fiona gan ei hen elyn, Kevin Shaw, er mwyn dial arni.

Categori:Cymeriadau
Categori:Cyn Gymeriadau
Categori:Gweithwyr y Siop
Categori:Cymeriadau hoyw
Categori:Ymadawiadau 1999
Categori:Dyfodiadau 1992
Categori:Dioddefwyr llofryddiaeth
Categori:Marwolaethau 1999
Categori:Cymeriadau marw
Categori:Marwolaethau
Categori:Y teulu Metcalfe
Categori:Preswylwyr Llys Helyg
Categori:Preswylwyr Rhif 7, Stryd Fawr